CELEX: 62009CN0053
Language: et
Date: 2009-02-06 00:00:00
Title: Kohtuasi C-53/09: Eelotsusetaotlus, mille esitas House of Lords (Ühendkuningriik) 6. veebruaril 2009 . aastal – Commissioners for Her Majesty's Revenue and Customs versus Loyalty Management UK Limited

18.4.2009   
            
            
               ET
            
            
               Euroopa Liidu Teataja
            
            
               C 90/13
            
         Eelotsusetaotlus, mille esitas House of Lords (Ühendkuningriik) 6. veebruaril 2009. aastal – Commissioners for Her Majesty's Revenue and Customs versus Loyalty Management UK Limited
   (Kohtuasi C-53/09)
   2009/C 90/20
   Kohtumenetluse keel: inglise
   
      Eelotsusetaotluse esitanud kohus
   
   House of Lords
   
      Põhikohtuasja pooled
   
   
      Hageja/Kaebuse esitaja: Commissioners for Her Majesty's Revenue and Customs
   
      Kostja/Vastustaja: Loyalty Management UK Limited.
   
      Eelotsuse küsimused
   
   „Olukorras, kus maksukohustuslane („programmikorraldaja”) haldab mitmeosalist püsikliendiprogrammi („programm”), mille kohaselt programmikorraldaja sõlmib järgmisi erinevaid kokkuleppeid:
   
               i)
            
            
               kokkulepped erinevate ettevõtjatega (edaspidi „sponsorid”), mille alusel sponsorid väljastavad „punkte” klientidele („punktikogujad”), kes ostavad sponsoritelt kaupu ja teenuseid, ning sponsorid teevad makseid programmikorraldajale;
            
         
               ii)
            
            
               kokkulepped punktikogujatega, mis näevad ette, et kui nad ostavad sponsoritelt kaupu ja/või teenuseid, saavad nad punkte, mida nad võivad vahetada kaupade ja/või teenuste vastu; ja
            
         
               iii)
            
            
               kokkulepped erinevate ettevõtjatega (tuntud kui „tarnijad”), mille alusel tarnijad kohustuvad muu hulgas pakkuma kaupu ja/või osutama teenuseid punktikogujatele väiksema hinnaga, kui tuleks muidu maksta, või tasuta, kui punktikoguja lunastab oma punkte, ning programmikorraldaja maksab tarnijatele „teenustasu”, mis on arvutatud vastavalt asjakohase perioodi jooksul selle tarnija juures lunastatud puntide arvule:
               
                           1.
                        
                        
                           Kuidas tuleb tõlgendada nõukogu 28. novembri 2006. aasta direktiivi 2006/112/EÜ (1) artikleid 14, 24 ja 73 (varem nõukogu 17. mai 1977. aasta direktiivi 77/388/EMÜ (2) artiklid 5 ja 6 ning artikli 11 osa A lõike 1 punkt a), kui programmikorraldaja teeb makseid tarnijatele?
                        
                     
                           2.
                        
                        
                           Kas neid sätteid tuleb tõlgendada nii, et sellised programmikorraldaja poolt tarnijatele tehtud maksed on:
                           
                                       a)
                                    
                                    
                                       üksnes vastutasu tarnijate poolt programmikorraldajale teenuste osutamise eest või
                                    
                                 
                                       b)
                                    
                                    
                                       üksnes vastutasu tarnijate poolt punktikogujatele kaupade pakkumise ja/või teenuste osutamise eest või
                                    
                                 
                                       c)
                                    
                                    
                                       vastutasu osaliselt tarnijate poolt programmikorraldajale teenuste osutamise eest ja osaliselt tarnijate poolt punktikogujatele kaupade pakkumise ja/või teenuste osutamise eest?
                                    
                                 
                     
                           3.
                        
                        
                           Kui vastus küsimusele 2 on c, mis tähendab, et teenustasu on vastutasu tarnijate kahe soorituse eest – üks programmikorraldajale ja teine punktikogujatele –, siis millised on ühenduse õiguses sätestatud kriteeriumid, mille alusel saab kindlaks määrata, kuidas teenustasu peaks proportsionaalselt selliste soorituste vahel jaotuma?”
                        
                     
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksu ELT L 347, lk 1
   
      (2)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas
   EÜT L 145, lk 1, ELT eriväljaanne 09/01, lk 23